
за провеждана обществена консултация на тема „Устойчив риболов в ЕС: актуално състояние и насоки за 2027 г.“


Министерство на земеделието и храните информира всички заинтересовани лица в сектор Рибарство, че в периода 05 юни - 31 август 2026 г. Европейската комисия (ЕК) провежда обществени консултации на тема „Устойчив риболов в ЕС: актуално състояние и насоки за 2027 г.“. Инициативата обхваща Съобщение на ЕК до Европейския парламент и Съвета и Работен документ на службите на ЕК относно прилагането на общата политика в областта на рибарството. В рамките на инициативата се разглеждат:
· напредъкът за постигане на добро състояние на рибните запаси;
· балансът между риболовния капацитет и възможностите за риболов;
· изпълнението на задължението за разтоварване;
· социално-икономическата ефективност на флота на Европейския съюз;
· напредъкът по отношение на социалното измерение на общата политика в областта на рибарството.
Тази инициатива включва и основните насоки, които ще оформят предложенията на ЕК относно възможностите за риболов за 2027 г.
Целта на консултацията е да се даде възможност на европейските граждани да изразят мнението си и да се събере информация от заинтересованите страни относно възможностите за риболов през 2027 г.
Повече информация за провежданата консултация може да бъде намерена на следния интернет адрес:
https://ec.europa.eu/info/law/better-regulation/have-your-say/initiatives/18413-%D0%A3%D1%81%D1%82%D0%BE%D0%B8%D1%87%D0%B8%D0%B2-%D1%80%D0%B8%D0%B1%D0%BE%D0%BB%D0%BE%D0%B2-%D0%B2-%D0%95%D0%A1-%D0%B0%D0%BA%D1%82%D1%83%D0%B0%D0%BB%D0%BD%D0%BE-%D1%81%D1%8A%D1%81%D1%82%D0%BE%D1%8F%D0%BD%D0%B8%D0%B5-%D0%B8-%D0%BD%D0%B0%D1%81%D0%BE%D0%BA%D0%B8-%D0%B7%D0%B0-2027-%D0%B3_bg
